ai4bharat/Pralekha huggingface dataset:
وزارتِ تعلیم
جناب دھرمیندر پردھان کانگڑا قلعہ میں آئی ڈی وائی 2022 پروگرام میں شرکت کریں گے
بین الاقوامی یوم یوگ 2022 ’’آزادی کا امرت مہوتسو‘‘سال کے دوران منایا جارہا ہے۔ تعلیم اور ہنر مندی ترقیات کے مرکزی وزیر جناب دھرمیندر پردھان ہماچل پردیش کے مشہور مقام کانگڑا قلعہ میں آئندہ روز آئی ڈی وائی 2022 پروگرام کی قیادت کریں گے۔ 400 سے زائد طلبا اور دیگر افسران کانگڑا قلعہ میں منعقد ہونے والی یوم یوگ تقریبات میں شرکت کریں گے۔ آئی ڈی وائی 2022 کا موضوع ہے ’’یوگ برائے انسانیت‘‘۔
وزیر مملکت برائے تعلیم جناب سبھاش سرکار بیلور مٹھ مغربی بنگال سے اس پروگرام میں شرکت کریں گے، جبکہ وزیر مملکت برائے تعلیم محترمہ انّاپورنا دیوی عظیم چول مندر، تنجاور، تمل ناڈوسے، اور وزیر مملکت برائے تعلیم جناب راج کمار رنجن سنگھ ، ایلی فینٹ ٹیرس، انگ کور آرکیالوجیکل پارک، سیم ریپ، کمبوڈیا سے اس پروگرام میں شرکت کریں گے۔
ان تقریبات کا اہتمام جاری ’آزادی کا امرت مہوتسو ‘ جشن سے مکمل طور پر ہم آہنگی کے ساتھ پوری دنیا میں شاندار انداز میں کیا جائے گا۔ آئی ڈی وائی کا اہم مقصد لوگوں کے لیے یوگ کے صحتی فوائد کے بارے میں عوامی سطح پر بیداری پیدا کرنا ہے۔گذشتہ برسوں کے دوران بین الاقوامی یوم یوگ صحت کے لیے ایک عوامی تحریک کی شکل اختیار کر چکا ہے۔
بہت چھوٹی، چھوٹی اور درمیانی صنعتوں کی وزارت
مرکزی وزیر جناب نرائن رانے اور وزیرمملکت جناب بھانو پرتاپ سنگھ ورما نے ورلڈ ایکسپو 2020 میں ایم ایس ایم ای پویلین کاافتتاح کیا اور کھادی انڈیا فلم کی شروعات کی
بہت چھوٹی چھوٹی اور اوسط درجے کی صنعت کے مرکزی وزیر جناب نارائن رانے اور ایم ایس ایم ای کے وزیر مملکت جناب بھانو پرتاپ سنگھ ورما نے ایم ایس ایم ای کے سکریٹری ۔ بی بی سوین، کے وی آئی سی کے چیئرمین جناب ونائی کمار سکسینہ، آج دبئی کی حکومت کے افسروں کی موجودگی میں ایم ایس ایم ای پویلین کا وروچوئل طور پر افتتاح کیا۔ اس موقع پر ورلڈ ایکسپو 2020 دبئی میں ملک بھرکے معزز شخصیات نے شرکت کی۔ بیورو انٹرنیشنل ڈیس ایکسپوزیشنز کے تحت منعقد ہونے والی ورلڈ ایکسپو دبئی 2020 کا مقصد دنیا کے غیر معمولی شو کے لیے لاکھوں لوگوں کو اکٹھا کرنا ہے، جس میں ‘‘مستقبل کو مربوط کرنا’’ کے موضوع کے تحت انسانی رونقوں اور کامیابیوں کا جشن منایا جا رہا ہے۔ ایکسپو میں ایم ایس ایم ای کی وزارت کی شراکتداری سے ہندوستان میں ایم ایس ایم ای ایکونظام کے بارے میں سمجھ پیدا کرنے میں مدد ملے گی اور ساتھ ہی مختلف ممالک کی حکومتوں، کاروباری اور صنعتی لیڈروں کے ساتھ بات چیت کی جائے گی۔ جس سے دنیا بھر میں اپنائے جانے والے بہترین طریقوں کے تبادلے میں مدد ملے گی۔
مرکزی وزیر نے کے وی آئی سی کے ذریعہ تیار کردہ کھادی انڈیا فلم کا بھی آغاز کیا۔ اپنے افتتاحی خطاب میں جناب رانے نے کہا کہ ایم ایس ایم ای سیکٹر ملازمتوں کی تخلیق اور مینوفیکچرنگ بنیاد کو بڑھانے کے معاملے میں اہم کردار ادا کرتا ہے۔ آج، اس کے 6 کروڑ سے زیادہ یونٹس ہیں جو 11 کروڑ سے زیادہ لوگوں کو روزگار دے رہے ہیں اور یہ مجموعی گھریلو پیداوار میں 30فیصد سے زیادہ اور ہندوستان سے مجموعی برآمدات کے 48فیصد سے زیادہ کے ساتھ اقتصادی ترقی میں ایک اہم شراکت دار ہے۔ وزارت کی توجہ ملک بھر میں ایم ایس ایم ایز کو برآمدات، مصنوعات کے معیار، جی ڈی پی میں شراکتداری اور ہندوستان میں کام کرنے والے سبھی ایم ایس ایم ایز کو عالمی معیار کا بنیادی ڈھانچہ اور جدید ترین ٹیکنالوجی فراہم کرنے کے معاملے میں نئی بلندیوں تک لے جانے کا ایک معیار قائم کرنا ہے۔
ایم ایس ایم ای کے وزیرمملکت جناب بھانو پرتاپ ورما نے کہا کہ ایم ایس ایم ای کی وزارت ایم ایس ایم ای کو فروغ دینے کے لیے مختلف اہم اقدامات کر رہی ہے اور مالیاتی سہولت، صلاحیت سازی اور مارکیٹ کے رابطوں کو آسان بنانے، ٹیکنالوجی کو اپ گریڈ کرنے وغیرہ جیسے ملک بھر میں ایم ایس ایم ایز کی مجموعی ترقی کے تعلق سے اقدامات میں سرگرم عمل ہے۔
وزارت دفاع
سینک اسکول میں فیس کا نظم
دو سینک اسکولوں نے، جو سینک اسکولوں کی پہلے کی طرزپر کام کر رہے ہیں، خبردی ہے کہ انہیں سینک اسکولوں میں جاری فیس کے ساختیاتی نظم سے متعلق مکتوب موصول ہو اہے۔ حکومت نے بوجھ کم کرنے کے لئے اور کیڈٹس کو ترغیب دینے کے لئے بجٹ کے تحت یہ گنجائش رکھی ہے کہ نیشنل ڈیفنس اکیڈمی کی مراعات ان تمام کیڈٹس کو ملیں گی، جو این ڈی اے، ٹیکنیکل انٹری اسکیم یا نیول اکیڈمی جوائن کریں گے اور ان لوگوں کو گیارہویں اور بارہویں درجے میں ادا کی گئی تمام فیس واپس مل جائے گی۔ باقی طلبہ کو بھی فنڈ کی دستیابی کی گنجائش تک کچھ امداد دی جائے گی۔ حکومت مسلم افواج کے اہلکاروں کے بچوں، جن میں سابق فوجیوں کے بچے بھی شامل ہیں، ڈیفنس اسکالر شپ فراہم کرتی ہے ااور اسٹیٹ گورنمنٹ اسکالر شپ حاصل کرنے والے طلبہ کو مرکزی امداد مہیاکرائی جاتی ہے تاکہ ان کیڈٹس کے والدین پر بوجھ نہ پڑے۔ اس کے علاوہ کیڈٹس کے والدین کی جانب سے ریپریزنٹیشن کے جواب میں سینک اسکولس سوسائٹی نے سینک اسکولوں کو ہدایت جاری کی تھی کہ کووڈ عالمی وبا کے دوران تعلیمی سال 21-2020 کے لئے فیس میں اضافہ نہ کیا جائے۔
جہاں تک ساجھیداری کی طرز کے تحت منظوری حاصل کرنے والے نئے سینک اسکولوں کا تعلق ہے، ان نئے اسکولوں کے لئے متعلقہ ریاست ؍ مرکزی انتظام والے علاقے کے ذریعے منضبط فیس نظم کے مطابق فیس چارج کرنے کے عمل میں شفافیت برتنا ضروری ہے۔ اس نئے اقدام کے تحت میرٹ کی بنیاد پر سالانہ فیس کا پچاس فیصد حصہ امداد کے طور پر ادا کیا جائے گا، جو کلاس کی مجموعی تعداد کا نصف ہوگا ۔میرٹ کی بنیاد پر یہ امداد چھٹی کلاس سے بارہویں کلاس تک کے طلبہ کے لئے ہوگی۔
یہ اطلاع دفاع کے وزیر مملکت جناب اجے بھْٹ نےآج لوک سبھا میں جناب گناتھیرویم ایس کو تحریری جواب میں دی۔
وزارت دفاع
آئی این ایس چلکا میں 09 جولائی 2021 کو بیچ 01/2021 کے پاسنگ آؤٹ پریڈ کی تقریب
نئی دہلی۔ 10 جولائی ہندوستانی بحریہ اور کوسٹ گارڈ کے بیچ 01/2021 کے مجموعی طور پر 2142 تربیت حاصل کرنے والے 09 جولائی 2021 کو منعقدہ ایک رسمی پاسنگ آؤٹ پریڈ میں بحریہ کے جنوبی کمان کے تحت آئی این ایس چلکا سے فارغ التحصیل ہوئے۔ وائس ایڈمرل ایم اے ہمپی ہولی اے وی ایس ایم ، این ایم، کمانڈنٹ، انڈین نیول اکیڈمی نے پریڈ کا جائزہ لیا۔ پاسنگ آؤٹ پریڈسے 21 ہفتوں کی بنیادی تربیت کا کامیاب اختتام ہوا۔ اس موقع پر مہمان خصوصی نے نمایاں کارکردگی کا مظاہرہ کرنے والے تربیت حاصل کرنے والوں کو میڈل اور ٹرافیوں سے نوازا۔ اپنے خطاب کے دوران ، ایڈمرل نے فارغ التحصیل تربیت حاصل کرنے والوں پر زور دیا کہ وہ اپنی صلاحیتوں کو مزید تقویت بخشیں اور علم کی مضبوط بنیاد کی تعمیر کریں، سیکھنے کا شوق اور آگے بڑھنے والے اپنے کیریئر میں اعلی کارکردگی کا مظاہرہ کریں۔ انہوں نے بحریہ کے بنیادی اقدار 'فرض، عزت اور حوصلہ' کو برقرار رکھنے کی تاکید کی۔
ہندوستانی بحریہ کے آشیش چیتری ، سینئر سیکنڈری ریکروٹ  اور گلشن کمار ، میٹرک ریکروٹ  نیز کوسٹ گارڈ سے تعلق رکھنے والے گائیکواڈ اجیت سریش ، ناوک  اور راٹھور نکھل ونود ، ناوک  کواپنے اپنے زمرے میں بہترین تربیت یافتہ قرار دیا گیا۔
اس سے قبل ، وائس ایڈمرل ایم اے ہمپی ہولی نے 8 جولائی 2021 کو اختتای تقریب میں شرکت کی ۔ اس دوران ایک ثقافتی پروگرام پیش کیا گیا تھا جس میں تربیت حاصل کرنے والے طلباء کی صلاحیتوں کا مظاہرہ کیا گیا۔ ایڈمرل نے اس موقع پر شیوجی ڈویژن کو مجموعی طور پر چیمپئن شپ ٹرافی اور اکلوویہ ڈویژن کو رنرز اپ ٹرافی دی۔ تقریب کے دوران ، آئی این ایس چِلکا کے دو لسانی میگزین "انکور" کے سمر ایڈیشن کا اجراء بھی آئی این ایس کے کمانڈنٹ نے کموڈور این پی پردیپ، کمانڈنگ آفیسر، آئی این ایس چلکا کی موجودگی میں کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6419
(Visitor Counter : 94
ریلوے کی وزارت
ریلوے کا محکمہ پورے ملک میں 11ستمبر سے 2اکتوبر تک ’’سووچھتا ہی سیوا پکھواڑہ ‘‘ منارہا ہے
اے ون اور اے زمرے کے تمام اسٹیشنو ں پر 2 اکتوبر 2019 سے پہلے پلاسٹک کی بوتلوں کو کچلنے والی مشینیں نصب کردی جائیں گی
نئی دہلی 12ستمبر ۔ریلوے کی وزارت اپنے پورے نیٹ ورک میں 11ستمبر سے 2 اکتوبر تک ’سووچھتا ہی سیوا پکھواڑہ ‘‘ منارہی ہے ۔ عزت مآب وزیر اعظم نے آج متھر ا میں سووچھتا ہی سیوا  کے موقع پر شرم دان کی پیشکش کی ،جس سے قوم کو پلاسٹک کے کچرے کو ہٹانے کا پیغام پہنچا ۔
ریلوے کے محکمے نے آج سووچھتا ہی سیوا کے پہلے دن پلاسٹک کے کچرے کو جمع کرنے کے لئے تمام ساجھیداروںکی شرکت کے ساتھ ساتھ زبردست شرم دان کیا ۔ پلاسٹک کے کچرے کو جمع کرنے پر پورے سووچھتا پکھواڑے کے دوران توجہ دی جائے گی۔
’پکھواڑہ ‘ کے سلسلے میں تفصیلی رہنما خطوط مرتب کئے گئے ہیں اور انہیں ریلوے کے محکمے کے ہرایک یونٹ تک پہنچادیا گیا ہے ۔ پورے نیٹ ورک کو پکھواڑہ انتہائی موثر طریقے پر منانے کے لئے تیار کردیا گیا ہے ۔ ریلوے اور کامرس نیز صنعت کے وزیر جناب پیوش گوئل نے ریلوے انتظامیہ کو ہدایت کی ہے کہ اس پکھواڑے کو ایک عظیم کامیابی بنایا جائے اور پورے پکھواڑے کے دوران ریلوے اسٹیشنوں اور ٹرینوں میں صفائی پر خاص توجہ دی جائے ۔ انہوں نے یہ ہدایت بھی جاری کی ہے کہ تمام شعبوں کے افسران اور عملے کے افراد کو ’ سووچھتا ہی سیوا پکھواڑہ‘ کے دوران مختلف سرگرمیوں میں شامل کیا جائے ۔اس سے پہلے ریلوے کے وزیر نے 2ستمبر 2019 سے ٹرینوں میں 10 دن کے لئے صفائی کی مہم چلائے جانے کے لئے کہا تھا۔ انہوں نے زونل ریلویز کو ہدایت کی کہ ای -ڈرشٹی کے بارے میں منتخبہ تصویریں اپ لوڈ کرائی جائیں اور انہیں جائزے کے مقصد سے وزیر کے سامنے پیش کیا جائے ۔ وزیر موصوف ان زونوںکی تعریف کرتے رہے ہیں ، جو اس طرح کا کام کرتے رہے ہیں ۔
پینے کے پانی اور حفظان صحت کے محکمے کے سکریٹری جناب پرمیشورن ائیر نے ریلوے بورڈ کے چیئر مین جناب وی کے یادو سے اس پیر کو ملاقات کی اور ان طریقوں پر تبادلہ خیال کیا ، جو ریلوے کا محکمہ پلاسٹک کے کچرے کو جمع کرنے کے لئے استعمال کرسکتا ہے ۔ ریلوے کا محکمہ پورے ملک میں لوگوں سے رابطہ رکھنے والا سب سے بڑا محکمہ ہے ۔
پلاسٹک کچرے کے بندوبست کے سلسلے میں پورے ریلوے نیٹ ورک پر مندرجہ ذیل اقدامات کئے جائیں گے:
- ایک مرتبہ پلاسٹک کے استعمال پر پابندی کی بڑے پیمانے پر تشہیر کی جائے گی۔
- نمایاں جگہوں پر اس سلسلے میں بینر س /پوسٹرس / پیغامات چسپاں کئے جائیں گے۔
- ساجھیداروں کے مابین آگاہی پیدا کرنے کے لئے اطلاعاتی تعلیم اور مواصلاتی اقدامات کا بھرپور استعمال کیا جائے گی۔ آڈیو پیغامات / بینرس بھی لگائے جائیں گے۔
- بورڈ کی ہدایا ت پر عمل درآمد کے سلسلے میں زونل ریلوے کارروائی کریں گے اور جو اقدامات اختیار کئے گئے ہیں ، ان کے بارے میں بورڈ کو مطلع کریں گے ۔
- 2 اکتوبر 2019 سے پہلے اے ون اور اے زمرے کے تمام اسٹیشنوں پر پلاسٹک کی بوتلوں کو کچلنے والی مشینیں نصب کردی جائیں گی۔
- اے ون اور اے زمرے والے تمام ریلوے اسٹیشنوں پر علیحدہ علیحدہ کچروں کے الگ الگ ڈبوںکو واضح طور پر رکھا جائے گا۔ ان پر سووچھتا ہی سیوا لوگو لکھا جائے گا۔
- پورے ملک میں ریلوے املاک میں 150 نرسریوں کی ترقی کا کام 2 اکتوبر 2019سے پہلے مکمل کرلیا جائے گا۔
- آئی آر سی ٹی سی ، اضافہ شدہ ذمہ داری کے طورپر پینے کے پانی کی پلاسٹک کی بوتلوں کی واپسی پر عمل درآمد کرے گا۔
- تمام دیگر ریلوے اسٹیشنوں پر بھی پلاسٹک کی بوتلوں کو کچلنے والی مشینیں دستیاب کرائی جائیں گی۔
- پلاسٹک کے استعمال کو کم کرنے کے لئے 2 اکتوبر کو حلف دلایا جائے گا۔
۰۰۰۰۰۰۰۰۰۰۰۰۰۰۰۰۰۰۰۰۰
U-4123
(Visitor Counter : 48
وزارتِ تعلیم
ورچوئل میٹنگ میں شامل ہونے والے ‘فیک بسٹر’ سے ہوشیار
نئی دہلی ،19مئی :پنجاب کے روپڑمیں انڈین انسٹی ٹیوٹ آف ٹکنالوجی  اور آسٹریلیاکی مناش یونیورسٹی کے تحقیق کاروں نے کسی کے علم میں لائے بغیرورچوئل کانفرنس میں شرکت کرنے والے امپوسٹروں  کی نشاندہی کے لئے ایک منفرد ڈیٹیکٹر‘‘فیک بسٹر’’ تیارکیاہے ۔ اس سے سوشل میڈیا پر غلط تصاویرپیش کرنے والے یاکسی کا مذاق اڑانے والوں کی بھی پہچان کی جاسکتی ہے ۔
موجودہ عالمی وباء کے پس منظرمیں ، جب کہ زیادہ تر ضروری میٹنگیں اورکام آن لائن انجام دیاجارہاہے ، یہ منفرد طریقہ کار استعمال
کرنےوالے  کو یہ پتہ لگانے میں مدد کرسکتاہے کہ آیا کسی شخص کی ویڈیو کو غلط طرح سے استعمال کیاجارہاہے یا ویڈیوکانفرنسنگ کے دوران نقالی کی جارہی ہے ۔ جس کا مطلب ہے کہ یہ تکنیک اس شخص کا پتہ لگاسکتی ہے جو ویبناریاورچوئل میٹنگ میں کسی ساتھی کی طرف سے اپنی تصویر کو غلط طرح سے پیش کرکے میٹنگ میں شرکت کررہاہے ۔
فیک بسٹرتیارکرنے والی چاررکنی ٹیم کے ایک اہم رکن ڈاکٹرابھینئو ڈھال نے کہاہے کہ جدید ترین مصنوعی ذہانت کی تکنیک نے میڈیا کے مواد میں ہیرپھیرکی امکانات میں تیزی سے اضافہ کیاہے ۔ اس طرح کی تکنیک میں مسلسل اضافہ ہورہاہے اوریہ زیادہ حقیقی ہوتی جارہی ہیں ۔ اس سے کسی کاپتہ لگانازیادہ مشکل ہوگیاہے جوسیکیورٹی کے دوررس مضمرات کے حامل ہوسکتے ہیں ۔ ڈاکٹرڈھال نے مزید کہاکہ فیک بسٹر نے 90فیصد سے زیادہ درستگی حاصل کی ہے ۔ چاررکنی ٹیم کے دیگرتین ممبروں نے ایسوسی ایٹ پروفیسر راماناتھن سبرامنین اور دوطلباء ونیت مہتہ اور پارول گپتاشامل ہیں ۔
فیک بسٹرتکنیک پر پیپر :ویڈیوکانفرنسنگ پس منظرکے لئے جعلی شرکت کاپتہ لگانے والی تکنیک پر یہ پیپر پچھلے مہینے امریکہ میں انٹیلی جینٹ یوزرانٹرفیس پر 26ویں بین الاقوامی کانفرنس میں پیش کیاگیا۔
ڈاکٹرڈھال نے کہاکہ غلط طرح پیش کئے گئے میڈیاکے مواد کا استعمال جھوٹی خبروں ، فحاشی اور اسی طرح کے دیگرآن لائن مواد کے لئے بہت زیادہ استعمال کیاجارہاہے جس کے وسیع مضمرات ہیں ۔انھوں نے کہاکہ اس طرح کے غلط استعمال کا پتہ حال ہی میں ویڈیوکالنگ پلیٹ فارم پربھی پایاگیاہے جس میں چہرے تاثرات کو مختلف ٹولز کے ذریعہ تبدیل کردیاجاتاہے ۔ اس طرح کی جعلی تاثرات سے دیکھنے والوں پرغلط اثرپڑتاہے اوراس کے سنگین نتائج ہوسکتے ہیں ۔ اس طرح کی ویڈیوز جنھیں ‘‘ڈیپ فیکس ’’کے نام سے جاناجاتاہے ، آن لائن امتحانات اور ملازمت کےانٹرویومیں استعما ل کیاجاسکتاہے ۔
یہ سوفٹ ویئر پلیٹ فارم ویڈیوکانفرنسنگ کے طریقوں سے علیحدہ ہے اور اسے زوم اور اسکائپ پربھی پرکھاگیاہے ۔
ٹیم کا وعدہ ہے کہ یہ سوفٹ ویئر پلیٹ فارم ‘‘فیک بسٹر’’راست ویڈیو کانفرنسنگ کے دوران جعلی لوگو ں کی شرکت کا پتہ لگانے کے لئے پہلی ٹکنالوجی ہے ۔ اس کےڈیوائس کا پہلے ہی تجربہ کیاجاچکاہے اوریہ جلدہی مارکیٹ میں دستیاب ہوگا۔
مواصلات اور اطلاعاتی ٹیکنالوجی کی وزارت
سی ای آئی آر پروجیکٹ کے تحت فون کا پتہ لگانا
گم اور چوری ہو چکے موبائل فون کو بلاک کرنے اور ان کا پتہ لگانے کے لیے دہلی، ممبئی اور مہاراشٹر کے لائسنس شدہ سروس والے علاقوں  میں مرحلہ وار طریقے سے سینٹرل ایکوئپمنٹ آئیڈنٹیٹی رجسٹر  پروجیکٹ شروع کیا گیا ہے۔ سی ای آئی آر سسٹم کی طرف سے ملنے والی رپورٹوں کے مطابق، 20 مارچ، 2022 تک دہلی، ممبئی اور مہاراشٹر کے ایل ایس اے میں بالترتیب 169667ٹ 8315 اور 11848 انٹرنیشنل موبائل ایکوئپمنٹ آئیڈنٹیٹی  کو بلاک کرنے کی درخواستیں موصول ہوئی ہیں۔ ہینڈ سیٹ واپس دلانے کے لیے دہلی، ممبئی اور مہاراشٹر کی پولیس کو بالترتیب 110239، 4586 اور 8317 آئی ایم ای آئی کے لیے پتہ لگانے لائق ڈیٹا دستیاب کرایا گیا ہے۔
سی ای آئی آر کثیر متعلقین والا نظام ہے، جہاں محکمہ مواصلات، ٹیلی کام سروس فراہم کنندگان، پولیس، موبائل فون بنانے والے اور موبائل فون سبسکرائبرز سمیت متعلقہ وابستگان کو ان کے متعین کردار اور ذمہ داریوں کے مطابق محدود رسائی حاصل ہے۔ فی الحال، اس میں سبسکرائبر کے لیے ان کے موبائل ہینڈسیٹ کی آئی ایم ای آئی کے بننے اور اس کے ماڈل کے بارے میں معلومات، موبائل فون کی کنسائنمنٹ کی درآمد کے دوران آئی ایم ای آئی کی اصلیت کے بارے میں موبائل فون بنانے والوں کو معلومات وغیرہ شامل ہیں۔
یہ بات آج راجیہ سبھا میں ایک سوال کے تحریری جواب میں، مواصلات کے وزیر مملکت جناب دیوو سنگھ چوہان نے بتائی۔
بجلی کی وزارت
این ٹی پی سی اپنے مستقبل کے تنوع کے منصوبوں کے لئے اچھی تیاری کررہا ہے: بجلی کے وزیر جناب آر کے سنگھ
این ٹی پی سی مہارت اور قیادت کے 45 سال مکمل ہونے پر اپنا 46 واں یوم تاسیس منا رہا ہے
اس موقع پر جناب آر کے سنگھ نے بھارت کے بجلی کے شعبے کی ترقی کے واسطے عہد بندی اور ملک کی تعمیر کے لئے این ٹی پی سی کو مبارکباد دی
نئی دہلی، 7 نومبر 2020، نئی اور قابل تجدید توانائی کے وزیر مملکت  اور ہنر مندی کی ترقی اور صنعت کاری کے وزیر مملکت جناب آر کے سنگھ نے کہا ’’این ٹی پی سی اپنے تنوع کے منصوبوں کے ساتھ مستقبل کےلئے اچھی تیاری کررہا ہےاور ذمہ دار کارپوریٹ کے طور پر این ٹی پی سی ماحولیات کے لئے عہد بند ہے اور قابل تجدید توانائی کے شعبے میں اپنی صلاحیت میں تیزی سے اضافہ اس کی عہد بندی کا گواہ ہے‘‘۔
جناب سنگھ، این ٹی پی کے 46 ویں یوم تاسیس کے موقع پر بھارت کی سب سے بڑی بجلی پیدا کرنے والے کمپنی کے سینئر منتظمین ، ملازمین اور ان کے اہل خانہ سے ڈیجیٹل پلیٹ فارم کے ذریعہ خطاب کررہے تھے۔
بجلی کی وزارت کے تحت کام کرنے والی سرکاری شعبے کی کمپنی این ٹی پی سی لمیٹیڈ کو اس کے یوم تاسیس کے موقع پر مبارکباد دیتے ہوئے جناب سنگھ نے کہا ’’عالمی وبا کے دوران این ٹی پی سی نے ملک کے لئے بلا روکاوٹ بجلی کی سپلائی کویقینی بنایا ہے اور ہماری روز مرہ زندگی میں سستی بجلی کی اہمیت کو واضح کیا ہے‘‘۔ انہوں نے کہا کہ این ٹی پی سی بھارت کی بڑی کمپنیوں میں سے ایک ہے اور اب انہیں دنیا کی سب سے بڑی کمپنیوں میں سے ایک بننے کے لئے کوشش کرنی چاہیے ۔
اس موقع پر خطاب کرتے ہوئے حکومت ہند کے سکریٹری پاور جناب سنجیو نندن سہائے نے این ٹی پی سی کو اس کے شاندار 45 برسوں کے لئے مبارکباد دی۔ انہوں نے پرالی جلائے جانے کی وجہ سے ہونے والی آلودگی کو کم کرنے کی کوششوں کے لئے اس کی ستائش کی۔
اس موقع پر این ٹی پی سی کے سی ایم ڈی جناب گردیپ سنگھ نے کہا ’’ہم ان سبھی کی ستائش کرتے ہیں جنہوں نے 1975 سے این ٹی پی سی کے فروغ میں تعاون کیا ہے اور این ٹی پی سی خاندان کو گزشتہ برسوں میں اس کی کامیابیوں کے لئے مبارکباد دیتے ہیں۔ انہوں نے کہا کہ ہم عالمی وبا کے باعث درپیش چیلنجوں کے باوجود اس مالی سال میں 1784 میگا واٹ کا اضافہ کرنے اور ملک کے لئے بجلی کی مسلسل سپلائی کو یقینی بنانےمیں کامیاب رہے ہیں ۔ سال 2025 تک ہمارا منصوبہ ایک لاکھ میگا واٹ کا نشانہ حاصل کرنے کا ہے ‘‘۔
یوم تاسیس کی تقریبات کی شروعات نوئیڈا میں واقع انجینئرنگ آفس کمپلکس میں جھنڈا لہراکر کی گئی۔ اس تقریب میں ملک کے مختلف مقامات سے این ٹی پی سی کے افسروں نے آن لائن پلیٹ فارم کے ذریعہ شرکت کی۔
۔۔۔۔۔۔۔۔۔۔۔
م ن۔ا گ۔ن ا۔
U-7064
(Visitor Counter : 112
وزیراعظم کا دفتر
وزیراعظم کی فورٹیسک میٹلس گروپ اور فورٹیسک فیوچرانڈسٹریز کے بانی اورایگزیکیوٹیوچیئرمین ڈاکٹراینڈریو فاریسٹ سے ملاقات
وزیراعظم جناب نریندرمودی نے 23مئی ،2023کو آسٹریلیاکے شہرسڈنی میں آسٹریلیا کے سرکردہ صنعت کا ر اور فورٹیسک میٹلس گروپ اور فورٹیسک فیوچرانڈسٹریز کے بانی اورایگزیکیوٹیوچیئرمین ڈاکٹراینڈریو فاریسٹ سے ملاقات کی ۔
وزیراعظم نے آب وہواکے لئے سازگارگرین ہائیڈروجن کے شعبے میں بھارتی کمپنیوں کے ساتھ مل کر کام کرنے سے متعلق فورٹیسک گروپ کے منصوبوں کا خیرمقدم کیا۔ بھارت کے قابل تجدیدتوانائی سے متعلق اہم منصوبوں کو نمایاں کرتے ہوئے ، وزیراعظم نے گرین ہائیڈروجن مشن جیسی ، بھارت کے ذریعہ کی گئیں انقلابی اصلاحات اور پہل قدمیوں کو اجاگرکیا۔
ڈاکٹرفاریسٹ نے وزیراعظم کو فورٹیسک فیوچرانڈسٹریز کے بھارت میں منصوبوں اورپروجیکٹوں کے بارے میں تفصیلات سے آگاہ کیا۔
وزارت خزانہ
تبادلہ شرح نوٹیفکیشن نمبر 16؍2022-کسٹم 
نئی دہلی:11؍مارچ2022:
کسٹمس ایکٹ 1962کی دفعہ 14 کے ذریعے دیئے گئے اختیارات کا استعمال کرتے ہوئے مرکزی بالواسطہ ٹیکس اور کسٹم کا مرکزی بورڈ نوٹیفکیشن نمبر 13؍2022 بتاریخ 3 مارچ 2022ء میں درج ذیل ترمیم کرتا ہے، جو بتاریخ 12 مارچ 2022ء سے نافذ ہوگا۔
مذکورہ نوٹیفکیشن کے فہرست نمبر 1میں فہرست نمبر 18 اور اس سے متعلق اندراج کے مقام پر درج ذیل کا اندراج کیا جائے گا:
شیڈیول-1
|
|
نمبر شمار
|
|
غیر ملکی کرنسی
|
|
ہندوستانی روپے کے مساوی غیر ملکی کرنسی کی ایک اکائی کے تبالے کی شرح
|
|

|
|

|
|

|
||
||
|

|
|

|
||
||
|

|
|

|
|
18.
|
|
ترکی لیرا
|
|
5.30
|
|
4.95
|
||
||
||
||
|
وزیراعظم کا دفتر
وزیراعظم نے ماں کاتیانی کے روبرو عقیدت سے سرجھکایا
وزیراعظم جناب نریندر مودی نے عقیدت مندوں کے لئے ماں کاتیانی کے آشیرواد کی خواہش کی ہے تاکہ نوراتری کے دوران ہمارے سماج میں بھائی چارے اور ہمدردی کے جذبے کو مزید پروان چڑھایا جاسکے۔
ایک ٹویٹ میں وزیراعظم نے کہا:
‘‘میں ماں کاتیانی کے روبرو سرعقیدت خم کرتا ہوں۔ خدا کرے کہ ان کاآشیرواد ہمیشہ ہمیں ملتا رہے اور ہمارے سماج میں بھائی چارے اور ہمدردی کاجذبہ مزید پروان چڑھے‘‘۔
صحت اور خاندانی بہبود کی وزارت
قومی صحت اتھارٹی نے تشخیصی صنعت کے نمائندوں کے لئے اے بی ڈی ایم اپنانے سے متعلق ورکشاپ کا انعقاد کیا
قومی صحت اتھارٹی این ایچ اے نے اترپردیش کی راجدھانی لکھنؤ میں 22/دسمبر 2022 کو تشخیصی صنعت کے متعلقہ فریقوں کیلئے آیوشمان بھارت ڈیجیٹل مشن اے بی ڈی ایم سے متعلق ایک ورکشاپ کا انعقاد کیا۔ ورکشاپ کا مقصد مریضوں کے لئے ڈیجیٹل صحت ریکارڈ، خاص طور پر تشخیصی رپورٹ میں اے بی ڈی ایم کے رول اور ڈیجیٹل صحت ریکارڈکی اہمیت کو اجاگر کرنا ہے، جو ریفر کئے جانے والے کیسیز یا مختلف اسپتالوں میں جانے کے لئے بار بار درکار ہوتے ہیں۔
ورکشاپ میں پیتھولوجسٹ اور مائکرو بایولوجسٹ، تشخیصی لیب مالکان پیتھولوجسٹ اور مائیکرو بایولوجسٹ کی بھارتی ایسوسی ایشن آئی اے پی ایم کی بھارتی ایسوسی ایشن کے نمائندگان اور لیب مالکان کی ایسوسی ایشن کے ضلع اور یاستی سطح کے عہدیداروں نے شرکت کی۔
شرکاء کو ڈیجیٹل صحت ترغیبی اسکیم  کے بارے میں بتایا گیا، جس کا آغاز حال ہی میں متعلقہ فریقوں کے لئے اے بی ڈی ایم کے تحت کیا گیا تھا۔ ڈی ایچ آئی ایس کے تحت اہل لیباریٹری مریضوں کو ان کے ڈیجیٹل صحت ریکارڈ رکھنے میں مدد دے کرچار کروڑ روپے تک کی مالی ترغیب حاصل کر سکتی ہیں۔
یہ ورکشاپ بل اینڈ ملنڈا گیٹس فاؤنڈیشن  اور پرائس واٹرہاؤس کوپرزایل ایل پی انڈیا کی مدد سے منعقد کی گئی ۔
کامرس اور صنعت کی وزارتہ
جناب پیوش گوئل نے ‘‘عوامی خریداری  کے آرڈر 2017 پر کانکلیو’’ کا افتتاح کیا
عوامی خریداری میں اعتماد، معتبریت اور قوم کی خوشحالی ہماری ٹی آر پی ہے: جناب گوئل
جناب گوئل نے صنعت پر مُخبر کا کردار ادا کرنے اور بدعُنوانی کو حکومت کے عِلم میں لانے پر زور دیا
حکومت جی ای ایم کو مزید مؤثر بنانے کے لئے مصنوعی ذہانت استعمال کرنا چاہتی ہے: جناب گوئل
بی آئی ایس اشیا سازی کے مختلف شعبوں میں ہندوستانی معیارات کے استعمال کو یقینی بنانے کے لئے ہندوستانی صنعت کے ساتھ معاملات کرتا رہے گا : جناب گوئل
صنعت و تجارت، صارفین کے امور، خوراک اور عوامی تقسیم کے علاوہ ٹیکسٹائل کے مرکزی وزیر جناب پیوش گوئل نے آج نئی دہلی کے وانِجّیہ بھون میں ‘‘پبلک پروکیورمنٹ  کے آرڈر 2017 پر کانکلیو’’ کا افتتاح کیا جس کا مقصد اس آرڈر کے تعلق سے ذمہ داران کو حسّاس بنانا ہے۔
کانفرنس سے خطاب کرتے ہوئے جناب گوئل نے کہا کہ ہمیں 2047 تک ایک ترقی یافتہ قوم بننے کا اجتماعی عزم کرنے کی ضرورت ہے جو جناب نریندر مودی کے ان پانچ عہد میں سے ایک ہے جن کا اظہار انہوں نے یوم آزادی کے خطاب میں کیا تھا۔ انہوں نے مزید کہا کہ ہمیں اپنے خوش حالی کے رُخ پر کاموں کے دائرہِ عمل کو بڑھاتے ہوئے سماج میں ہر کسی تک یقینی طور پر پہنچنا ہے۔
جناب گوئل نے صنعت پر زور دیا کہ وہ جی ای ایم پر مصنوعات کی دیسی بنانے کے معاملے میں غلط اعلان کی صورت میں مُخبر کا کردار ادا کرے۔ اس سے خریداری کے عمل میں شفافیت پیدا کرنے میں مدد ملے گی۔ اس سے مقامی طور پر تیار کردہ اشیاء اور خدمات کی حوصلہ افزائی ہوتی ہے۔ جناب گوئل نے مزید کہا کہ ہم اس مشق کو پوری عوام کے سامنے کر رہے ہیں کیونکہ وزیر اعظم کے وژن کے تحت ہمیں اپنے کام میں مکمل شفافیت لانے کی کوشش کرنا ہے۔
جناب گوئل نے کہا کہ عوامی خریداری میں اعتماد، معتبریت اور خوشحالی ہماری ٹی آر پی ہے۔ انہوں نے ذکر کیا کہ حکومت جی ای ایم کو مزید موثر بنانے کے لئے مصنوعی ذہانت استعمال کرنا چاہتی ہے اور اس مقصد کے لئے انہوں نے صنعت سے تعاون طلب کی۔
اپنےیوم آزادی کے خطاب میں وزیر اعظم جناب نریندر مودی کی طرف سے 5 عہد میں سے ایک کو یاد کرتے ہوئے جناب گوئل نے نوآبادیاتی ذہنیت سے چھٹکارا پانے کے بارے میں بات کی اور کہا کہ بی آئی ایس اشیا سازی کے مختلف شعبوں میں ہندوستانی معیارات کے استعمال کو یقینی بنانے کے لئے ہندوستانی صنعت کے ساتھ تعاون کرے گا۔
صنعت پر اس بات کیلئے زور دیتے ہوئے کہ وہ حکومت کے ساتھ معاملات جاری رکھے انہوں نے ان سے کہا کہ اگر انہیں کسی بھی طرح ہراساں کیا جا رہا ہے تو بات حکومت کے علم میں لائی جائے۔ انہوں نے زور دے کر کہا کہ ان پر کھل کر ازالہ کیا جائے گا۔
وزیر موصوف نے مقامی صنعت کی صلاحیت پر اعتماد کا اظہار کیا اور ترقی کے سفر میں اُن کی فعال شرکت کے لئے انہیں مبارکباد دی۔ صنعت سے تجاویز طلب کرتے ہوئے انہوں نے کہا کہ انڈسٹری کی فعال شرکت سے سب کا ساتھ سب کا وکاس، سب کا وشواس اور سب کا پریاس کے مقصد کو حاصل کرنے میں واقعی ہمیں مدد ملے گی۔
صنعت کے ساتھ معاملات میں ڈی پی آئی آئی ٹی اور افسران کے کھلے پن اور ان کے مستقبل رُخی نقطہ نظر کی تعریف کرتے ہوئے جناب گوئل نے ایک بہتر مستقبل کے حق میں صنعت کے ساتھ مل کر کام کرنے کے حکومت کے عزم کا اعادہ کیا۔
‘‘پبلک پروکیورمنٹ  آرڈر 2017 ’’ جنرل فنانشل رولز 2017 کے ضابطہ 153  کے تحت جاری کیا گیا تاکہ مقامی صنعت کو عوامی خریداری میں ترجیح فراہم کرکے اُنہیں فروغ دیا جاسکے۔
یہ حکم مرکزی وزارتوں؍محکموں، ان سے منسلک؍ ماتحت دفاتر، حکومت ہند کے تحت خود مختار اداروں، سرکاری کمپنیوں، ان کے مشترکہ کاروباری اداروں اور خصوصی مقصد والی گاڑیوں کے ذریعہ سامان، خدمات اور کاموں کے حصول پر نافذ ہوتا ہے۔
ریلوے کی وزارت
ریلوے نے 9 ریلوے اسٹیشنوں پر 2670کووڈ کیئر بستر مہیا کرائے
ریلوے نے دہلی، مدھیہ پردیش اور مہاراشٹر کی حکومتوں کی طرف سے کووڈ کیئر کوچز کے مطالبے کو پورا کیا
کووڈ کیئر کوچز اُترپردیش میں فیض آباد، بھدوہی، وارانسی، بریلی اور نجیب آبادمیں بھی موجود ہیں ، جنہیں ریاستی حکومت کی طرف سے کی جانے والی درخواست پر نصب کرنے کے لئے تیار رکھا گیا ہے
ملک بھر میں تقریباً 4000کووڈ کیئر کوچز میں قریب قریب 64000کووڈ کیئر بستروں کا انتظام کیا گیا ہے
نئی دہلی،26؍اپریل2021:
ریلوے کی وزارت کووڈ وباء کے اس دوسری لہر کے پھیلاؤ کے دوران ریاستی حکومتوں کی طرف سے کووڈ کیئر کوچز کی فراہمی کے مطالبے کو عمدگی کے ساتھ پورا کررہی ہے۔اِس کے پاس 4000کوچز پر مشتمل ایک بیڑا ہے، جس کی گنجائش 64000بستروں کی ہے۔فی الحال دستیاب تفصیلات کے مطابق اِن سہولتوں کا بھرپور استعمال کیا جارہا ہے اور مجموعی طورپر 81 کووڈ کے مریضوں کا اندراج کیاگیا اور اِسی کے ساتھ 22مریضوں کو ڈسچارج بھی کیا گیا ہے۔اِن میں سے کسی بھی کوچ پر کسی ہلاکت کی کوئی اطلاع نہیں ہے۔
دہلی، اُترپردیش،مدھیہ پردیش اور مہاراشٹر میں 9 بڑے اسٹیشنوں پر نصب کئے گئے اِن کوچوں سے استفادہ کئے جانے کی صورتحال سے متعلق اَپ ڈیٹ حسب ذیل ہے:
دہلی میں ریلوے نے ریاستی حکومت کے مکمل مطالبے کو پورا کرتے ہوئے 1200بستروں کی گنجائش والے 75 کووڈ کیئر کوچز مہیا کرائے ہیں۔ اِن میں سے 50 کوچز شکور بستی کے علاقے میں تعینات کئے گئے ہیں اور 25 کوچز کو آنند وِہار اسٹیشن پر نصب کیا گیا ہے۔حال ہی میں شکور بستی میں 5مریضوں کا داخل کیاگیا ہے، جبکہ ایک مریض کو ڈسچارج کردیا گیا۔شکور بستی میں موجود سہولت پر گزشتہ سال ، کووڈ کی پہلی لہر کے دوران 857 مریضوں کو داخل اور ڈسچارج کیا گیا تھا۔
بھوپالمیں ریلوے نے 292بستروں کی گنجائش والے 20 آئیسو لیشن کوچز تعینات کئے ہیں۔اس جگہ پر کووڈ کے تین مریض داخل کئے گئے ہیں، جو یہاں فراہم سہولیات سے فیضیاب ہورہے ہیں۔
نندُربار ،میں 292 بستروں کی گنجائش والے 24 آئیسو لیشن کوچز تعینات کئے گئے ہیں۔اِن کوچز میں آج تک 73 مریضوں کا داخلہ درج کیا گیا ہے۔کووڈ کی موجودہ لہر کے دوران داخل کئے جانے والے 55مریضوں میں سے اب تک 7 کو ڈسچارج کیا جاچکا ہے۔دن میں چار نئے مریض داخل کئے گئے۔ اِس یونٹ میں کووڈ کے مریضوں کے لئے سر دست 326بستر دستیاب ہیں۔
اُترپردیش میں، حالانکہ ریاستی حکومت کی طرف سے ابھی تک کووڈ کیئر کوچز کےلئے درخواست نہیں کی گئی ہے۔تاہم فیض آباد، بھدوہی، وارانسی، بریلی اور نجیب آباد کے مقامات پر دس دس کوچ تعینات کردیئے گئے ہیں،جو مجموعی طورپر 800 بستروں کی گنجائش رکھتےہیں۔